Diari Oficial de la Generalitat Valenciana


Sumari del DOGV 4455, del 07-03-2003 (2003/2704)

ORDE de 18 de febrer de 2003, de la Conselleria de Cultura i Educació, per la qual es modifica l'Orde de 10 de desembre de 2002, per la qual es convoquen les subvencions destinades als ajuntaments o institucions públiques municipals o supramunicipals que directament organitzen competició municipal o intermunicipal dins dels XXI Jocs Esportius de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4455

Data del DOGV
:   07-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/2704


Data del document
:   18-02-2003

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * espectacle esportiu
    * ajuda pública
    * suport econòmic
    * esport
    * administració local

ORDE de 18 de febrer del 2003, de la Conselleria de Cultura i Educació, per la qual es modifica l'Orde de 10 de desembre del 2002, per la qual es convoquen les subvencions destinades als ajuntaments o institucions públiques municipals o supramunicipals que directament organitzen competició municipal o intermunicipal dins dels XXI Jocs Esportius de la Comunitat Valenciana. [2003/2704]
  
PREÀMBUL
  
Per mitjà de l'Orde de 10 de desembre del 2002, de la Conselleria de Cultura i Educació, es convoquen les subvencions destinades als ajuntaments o les institucions públiques municipals o supramunicipals que organitzen directament competició municipal o intermunicipal dins dels XXI Jocs Esportius de la Comunitat Valenciana i s'aproven les bases per què es regula la seua concessió (DOGV núm. 4.412 de 7 de gener del 2003).
  
Atenent al Projecte de Pressuposts de la Generalitat Valenciana per a l'exercici 2003, en l'aplicació pressupostària 81.13.603.58,4, línia T0106000, l'import global màxim destinat a les citades subvencions era de cent vint mil cent seixanta-sis euros (120.166 euros); no obstant això, complint allò que ha acordat el Govern Valencià el 30 de maig del 2002, per a assegurar el necessari equilibri pressupostari es va disposar en la citada orde que l'import global màxim fóra de cent dènou mil cinc-cents seixanta euros amb setze cèntims (119.560,16 euros).
  
En virtut d'això, i en ús de les competències en matèria d'esport assignades pel Decret 7/2002, de 25 de juliol, del president de la Generalitat Valenciana a la Conselleria de Cultura i Educació i d'acord amb el que establix l'article 35 del Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana,
  
ORDENE
  
Modificar l'import global màxim de les subvencions destinades als ajuntaments o institucions públiques municipals o supramunicipals que directament organitzen competició municipal o intermunicipal dins dels XXI Jocs Esportius de la Comunitat Valenciana, incrementant l'import de cent dènou mil cinc-cents seixanta euros amb setze cèntims (119.560,16) establit en l'Orde de 10 de desembre del 2002, en sis-cents cinc euros amb huitanta-quatre cèntims (605,84 euros). La quantia global màxima resultant és de cent vint mil cent seixanta-sis euros (120.166 euros) a càrrec de l'aplicació pressupostària 30.62.266.32,4, línia T0106000, dels pressuposts de la Generalitat Valenciana per a l'any 2003.
  
DISPOSICIONS FINALS
  
Primera
  
La present orde entrarà en vigor l'endemà de la seua publicació en el Diari Oficial de la Generalitat Valenciana.
  
Contra la present orde, que posa fi a la via administrativa, els interessats podran interposar recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació. Tot això de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
  
València, 18 de febrer del 2003
  
El conseller de Cultura i Educació
  
MANUEL TARANCÓN FANDOS